เฉลิมชัย มอบหน้ากากผ้าให้ ตร.ภาค 7 ย้ำจะผ่านภัยโควิด-19 ไปด้วยกัน
เฉลิมชัย นำหน้ากากผ้า 10000 ชิ้น ไปมอบให้กับตำรวจภูธรภาค 7 เพื่อส่งต่อให้เจ้าหน้าที่ ที่ปฏิบัติหน้าที่ด่านตรวจ ด่านคัดกรอง ที่มีโอกาสสัมผัสกับผู้ติดเชื้อ พร้อมให้กำลังใจเราจะผ่านภัยโควิด-19 ไปด้วยกันเมื่อวันที่ 11 เม.ย.63 นายเฉลิมชัย ศรีอ่อน รมว.เกษตรและสหกรณ์ มอบหน้ากากผ้า ให้ตำรวจภูธรภาค 7 เพื่อนำไปสวมใส่ช่วงปฏิบัติหน้าที่ ป้องกันการติดเชื้อไวรัสโคโรนาสายพันธุ์ใหม่ โควิด-19 โดยมี พล.ต.ต.กษณะ แจ่มสว่าง รองผู้บัญชาการ ตำรวจภูธรภาค 7 เป็นผู้แทนกองบัญชาการ ตำรวจภูธรภาค 7 เป็นผู้รับมอบที่สวนอาหารบ้านดาวล้อมเดือน ย่านราชพฤกษ์นายเฉลิมชัย กล่าวว่า ตนเองได้นำหน้ากากผ้า จำนวน 10000 ชิ้นมามอบให้ตำรวจภูธรภาค 7 โดยมองว่าเจ้าหน้าที่ตำรวจอยู่ในกลุ่มเสี่ยงในการที่จะคัดกรอง ในการที่จะช่วยหน่วยราชการทุกภาคส่วน ไม่ให้โรคโควิด-19 ระบาดเพิ่มขึ้น โดยเฉพาะอย่างยิ่ง ข้าราชการตำรวจที่อยู่ในด่านตรวจระหว่างจังหวัดข้ามจังหวัด จะมีโอกาสความเสี่ยงในการที่จะสัมผัสกับผู้ที่มีเชื้อโควิดอยู่ในตัว จึงได้ประสานงานกับท่านผู้บัญชาการและรองผู้บัญชาการตำรวจภูธรภาค 7 ที่จะดูแลในส่วนของหน้ากากอนามัย และหน้ากากผ้าในการที่จะให้เจ้าหน้าที่ตำรวจ ใช้ในการปฏิบัติหน้าที่ เพื่อที่จะได้ลดความเสี่ยง ที่จะสัมผัสกับเชื้อโควิดนายเฉลิมชัย กล่าวด้วยว่า เชื่อมั่นจากความร่วมมือร่วมใจของคนไทยด้วยกันที่ช่วยกันป้องกัน เราจะก้าวผ่านวิกฤติโควิด-19 ไปด้วยกัน.
เฉลิมชัย นำหน้ากากผ้า 10000 ชิ้น ไปมอบให้กับตำรวจภูธรภาค 7 เพื่อส่งต่อให้เจ้าหน้าที่ ที่ปฏิบัติหน้าที่ด่านตรวจ ด่านคัดกรอง ที่มีโอกาสสัมผัสกับผู้ติดเชื้อ พร้อมให้กำลังใจ เราจะผ่านภัยโควิด-19
โควิด-19,ไวรัสโคโรนา,ไวรัสโคโรน่า,เฉลิมชัย ศรีอ่อน,มอบหน้ากาก,ตำรวจภาค7,จุดคัดกรอง,ข่าวทั่วไป